# Miquel Galmes i Creus

Miquel Galmes i Creus (Barcelona, 1937 - Barcelona, 31 d'agost de 2015) fou fotògraf i historiador de la fotografia, fundador el 1972 de l'Institut d'Estudis Fotogràfics de Catalunya, del qual va ser també el seu director i president.

## Trajectòria professional

L'any 1954, va obtenir la seva primera càmera (una Univex de baquelita negra de rotlle 120 i mida de negatiu 4x6 cm), com a premi per un diorama nadalenc presentat al primer concurs per a joves, organitzat per la Delegació de Gràcia de l'Associació Pessebrística de Barcelona. Un any després els seus pares, durant un viatge de la firma Gevaert, li van comprar una Voigtländer "Vitessa" de pas universal.
Com a exposicions individuals destaquen “Stènomediterranea” (Biennal d' Olot) i “La mirada vertical”, presentada per primera vegada a Barcelona a “La Vitrina del Fotògraf” (Palau Robert) i després a la Biblioteca Pública de Lleida, al Congrés de Fotoventas (Madrid), a Torrelles de Foix amb motiu de la inauguració de la nova seu de l'Ajuntament, i al Claustre de l'Hospital de Torroella de Montgrí.
Miquel Galmes tenia una vinculació especial amb Vilanova i la Geltrú, al llarg de la seva vida va participar en nombroses activitats relacionades amb el món de la fotografia i la cultura en general.

## Reconeixements

Les seves inquietuds per la divulgació i la projecció del fet fotogràfic queden reconegudes, a nivell nacional i internacional, en ser nomenat membre d'importants associacions fotogràfiques:
* Membre d'Honor de la Federació Catalana de Fotografia, des de l'any 2012.
* Premi Olot Fotografia a tota una vida fotogràfica, any 2014.
Com a membre de la European Society for the History of Photography; va participar en diverses trobades europees; entre elles a Tolosa, Oslo, Anvers, Edimburg, ... i Vilanova i la Geltrú l'any 1993 sent-ne l'amfitrió i organitzador, juntament amb l'Institut d'Estudis Fotogràfics de Catalunya. Durant el mes de juny, aquesta població va acollir un nombre important d'historiadors amb la finalitat de difondre les seves investigacions al nombrós públic assistent tant del país com de l'estranger.

## Referències

* ↑ Mor Miquel Galmes, fundador i president de l'Institut d'Estudis Fotogràfics de Catalunya Arxivat 2015-09-24 a Wayback Machine. Institut d'Estudis Fotogràfics de Catalunya
* ↑ «Vilanova ret homenatge al desaparegut Miquel Galmes amb una exposició a La Sala». Eix Diari, 01-05-2016 [Consulta: 29 setembre 2016].
* ↑ «Mor Miquel Galmes, fundador de l'Institut d'Estudis Fotogràfics de Catalunya». Ara.cat, 01-09-2015 [Consulta: 29 setembre 2016].
* ↑ Mor Miquel Galmes, fundador i president de l'Institut d'Estudis Fotogràfics de Catalunya, IEFC, 1/9/2015
* ↑ «Miquel Galmes: 50 años de fotografía». La Fotografía Actual, Any 16, Núm. 104, 2004, pàg. 20.
* ↑ «Miquel Galmes, president de l'IEFC, exposa al Museu Comarcal d'Olot». Institut d'Estudis Fotogràfics de Catalunya, 02-08-2008. [Consulta: 7 octubre 2015].
* ↑ «Miquel Galmes, president de l'IEFC, exposa a Torroella de Montgrí». Institut d'Estudis Fotogràfics de Catalunya, 01-03-2015. [Consulta: 7 octubre 2015].
* ↑ «Mor el fotògraf vilanoví Miquel Galmes». Ajuntament de Vilanova i la Geltrú, 03-09-2015. [Consulta: 10 setembre 2015].
* ↑ «La Federació Catalana de Fotografia concedeix la distinció de membre d'honor a Miquel Galmes, president de l'IEFC». Institut d'Estudis Fotogràfics de Catalunya, 17-03-2012. Arxivat de l'original el 2013-06-21. [Consulta: 10 setembre 2015].
* ↑ «Miquel Galmes i Eva Lorente exposen a la XI Biennal Olot Fotografia». Institut d'Estudis Fotogràfics de Catalunya, 27-07-2014. [Consulta: 7 octubre 2015].
* ↑ «El Quijote Fotográfico de Luis de Ocharan y su descubrimiento en un Congreso Europeo sobre Pîctorialismo. Un texto de 1994» (en castellà). Bernardo Riego, 23-09-2015. [Consulta: 28 setembre 2015].

## Enllaços externs

* Nota de condol de la UPIFC Sindicat de la Imatge per la Mort de Miquel Galmes